CELEX: C2006/022/08
Language: sl
Date: 2006-01-28 00:00:00
Title: Zadeva C-387/05: Tožba Komisije Evropskih skupnosti proti Italijanski republiki, vložena  24. oktobra 2005

28.1.2006   
            
            
               SL
            
            
               Uradni list Evropske unije
            
            
               C 22/4
            
         Tožba Komisije Evropskih skupnosti proti Italijanski republiki, vložena 24. oktobra 2005
   (Zadeva C-387/05)
   (2006/C 22/08)
   Jezik postopka: italijanščina
   Komisija Evropskih skupnosti, ki jo zastopata G. Wilms in L. Visaggio, zastopnika, je 24. oktobra 2005 na Sodišče Evropskih skupnosti vložila tožbo proti Italijanski republiki.
   Komisija Evropskih skupnosti Sodišču predlaga, naj:
   
               —
            
            
               ugotovi, da Italijanska republika s tem, da je material, ki se uporablja tako za civilne kot za vojaške namene, enostransko oprostila uvoznih carin, in s tem, da ni izračunala in plačala lastnih sredstev, ki jih zaradi te oprostitve neupravičeno ni pobrala, in zamudnih obresti, ki jih dolguje zato, ker navedenih lastnih sredstev ni pravočasno dala na voljo Komisiji, ni izpolnila obveznosti iz, po eni strani, člena 26 ES, člena 20 Uredbe (ES) št. 2913/92 (1) ter posledično skupne carinske tarife in po drugi strani, členov 2, 9, 10 in 17(1) Uredbe (EGS, Euratom) št. 1552/89 (2), kot tudi ustreznih določb Uredbe (ES, Euratom) št. 1150/2000 (3)
               
            
         
               —
            
            
               Italijanski republiki naloži plačilo stroškov.
            
         Tožbeni razlogi in bistvene trditve
   Opustitev uvoznih carin (ali, v določenih primerih, uporaba stopnje 0) za nekatere vrste orožja in vojaško opremo, je bila na ravni Skupnosti določena z Uredbo Sveta (ES) št. 150/2003 (4) od 1. januarja 2003.
   Po mnenju Komisije enostranska oprostitev, ki jo je Italija odobrila v obdobju pred začetkom veljave navedene uredbe, pomeni nezakonito odstopanje od člena 26 ES in od carinske zakonodaje Skupnosti, in je pripeljala do neupravičenega znižanja prihodkov od carin, ki so vir lastnih sredstev Skupnosti.
   
      (1)  UL L 302, 19.10.1992, str. 1.
   
      (2)  UL L 155, 7.6.1989, str. 1.
   
      (3)  UL L 130, 31.5.2000, str. 1.
   
      (4)  UL L 25, 30.1.2003, str. 1.